armvectores/hy_wikipedia_2023 huggingface dataset:
Հովհաննես Պատկերահան

Հովհաննես Պատկերահան (Հովհաննես Էմիրի (Հովսեփի), մոտ 1695, Կեսարիա - փետրվարի 21, 1758, Ալբանո, Իտալիա), հայ նկարիչ, կրոնական գործիչ։


== Կենսագրություն ==
Հովհաննես Պատկերահանը ծնվել է Կեսարիայում՝ 1695 թվականին, հայ մորից և մուսուլման հորից։ Չորս տարեկանում կորցրել է հորը և չորսամյա գտնվել մորաքրոջ և նրա վաճառական ամուսնու խնամքի տակ, նրանց հետ տեղափոխվել է Հալեպ, որտեղ գաղտնի մկրտվել է՝ մուսուլմանի անունը փոխարինելով Հովհաննես անունով։ Հալեպից տեղափոխվել է Տրիպոլի, ապա՝ Բեյրութ, Մարսել, և ի վերջո, Հռոմ, որտեղ դարձել է պապական պալատի հսկիչ-զինվոր։ Ստացած վարձատրության մի մասը հատկացրել է իր ուսումնառությանը և սկսել հմտանալ մանկուց սիրած նկարչության արվեստում։ Սերտ կապեր է ստեղծել Ալբանոյում (Հռոմի մոտ) հաստատված «Հիսուսի և Մարիամի նվիրյալ քույրեր» միաբանության և նրա հիմնադրուհի Մարիամ Մաջիորիի հետ։ 1718 թվականին Հռոմում ծանոթացել է Մխիթար Սեբաստացու հետ և որդիական սիրով ցկյանս կապվել նրա ու նրա միաբանության հետ։ Ամբողջ կյանքը զինվորության մեջ անցկացնելով հանդերձ, միշտ զբաղվել է սիրած գործով՝ սրբապատկերներ է նկարել հիմնականում Մխիթարյան վանքի և իտալացի կույսերի համար։
Նկարչությամբ զբաղվել է 13-14 տարեկանից։ 1720 թվականից ստորագրել է «Յովհաննէս Պատկերահան»։ 1716-1740 թվականներին նյութական ապահովության համար եղել է Հռոմի պապի զինվորը, ապրել Հռոմում, համագործակցել Վենետիկի Սուրբ Ղազար վանքի Մխիթարյան միաբանության հետ։
Մխիթար Սեբաստացու և այլոց պատվերներով կատարել է մի շարք նկարներ («Աստվածամոր ծնունդը», 1719, «Գրիգոր Լուսավորիչ», 1720, «Ս. Անտոն Անապատական», 1741, «Ս. Բենեդիկտիոս», 1742, «Խաչելություն», 1742, բոլորը՝ Սուրբ Ղազար վանքում, «Ցավագին Տիրամայրը», Մարիա Մաջորե վանք, Ալբանո), որոնք օժտված են ռոմանտիկական շնչով, կոմպոզիցիայի, հեռանկարի ու գծանկարի խոր զգացողությամբ՝ կատարված նկարչական որոշակի սահմանափակումներով։ Պահպանվել են Հովհաննես Պատկերահանի ինքնակենսագրությունը, նամակները (Սուրբ Ղազար վանքի դիվան), կտակը և շիրիմը (Մարիա Մաջորե վանք, Ալբանո)։


== Ստեղծագործություններ ==
Աստվածամոր ծնունդը, 1719
Գրիգոր Լուսավորիչ, 1720
Սուրբ Անտոն Անապատական, 1741
Սուրբ Բենեդիկտիոս, 1742
Խաչելություն, 1742
Ցավագին Տիրամայրը, Մարիա Մաջորե վանք, Ալբանո


== Գրականություն ==
Ղազարյան Մ., Հայ կերպարվեստը 17-18-րդ դարերում, Երևան, 1974։
Ճեմճեմյան Ս., Յովհաննես Պատկերահան, «Բազմավեպ», 1986, № 1-4:


== Ծանոթագրություններ ==


== Արտաքին հղումներ ==
Վարդանյան, Յու. Հ. (1988) Հ. Սահակ Ճեմճեմյան, Հովհաննես Պատկերահան (1695—1758), Վենետիկ, Ս. Ղազար, 1987, 61 էջ։. Լրաբեր Հասարակական Գիտությունների, № 12 . pp. 75-77. ISSN 0320-8117 Archived 2019-01-23 at the Wayback Machine.
Hovhannēs Patkerahan 1695-1758
744

744 թվական,  նահանջ տարի, ըստ Գրիգորյան օրացույցի սկսում է ուրբաթ օրը։ Սա մեր թվարկության 744 թվականն է, 
VIII դարի 44-րդ տարին։


== Դեպքեր ==


== Ծնունդներ ==


== Մահեր ==
Բորջո Վերեցի

Բորջո Վերեցի(իտալերեն՝ Borgio Verezzi), կոմունա Իտալիայում, գտնվում է Լիգուրիա մարզի Սավոնա գավառում։
Բնակչությունը 2357 մարդ է (2008 թվականի տվյալներով)։ Բնակչության խտությունը՝ 807 մարդ/կմ²։ Զբաղեցնում է 3 կմ² տարածք։ Փոստային ինդեքս՝ 17022, հեռախոսային կոդ՝ 019։
Կոմունայի հովանավորն է Սուրբ Պետրոս Առաքյալը։ Տոնը նշվում է հունիսի 29-ին։


== Ժողովրդագրություն ==


== Կոմունայի վարչակազմ ==
Հեռախոսահամար՝ 019 618211
Էլեկտրոնային հասցեն՝ segreteria@comuneborgioverezzi.it
Պաշտոնական կայք՝ http://www.comune.borgio-verezzi.sv.it


== Արտաքին հղումներ ==
Բնակավայրի պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Ասպիրակ

Ասպիրակ (լատ.՝ Spiraea), թագուհի մարգաց, մարգուդշխո, վարդազգիների (վարդածաղիկներ) ընտանիքի տերևաթափ թփերի ցեղ։ Հայտնի է 20 (այլ տվյալներով՝ 40), ՀՀ-ում՝ 2 տեսակ՝ ասպիրակ աղեղնաեզր (S. crenata) և ասպիրակ արևքուրիկատերև (S. hypericifolia)։ Տարածված է գրեթե բոլոր մարզերում։ Աճում է սաղարթավոր անտառների բացատներում։


== Ձևաբանություն ==
Ցողունը կլոր է, բարձրությունը՝ 1-1, 5 մ։ Տերևները հերթադիր են, ատամնաեզր կամ սղոցաեզր։ Ծաղկաբույլը վահանաևման է, հովաևոցանման կամ հուրանանման, ծաղիկը՝ երկսեռ, սպիտակ, կարմիր, ծիրանագույն և այլն։ Ծաղկում է հունիս-հուլիսին։ Պտուղը տերևապտուղ է, սերմերը՝ մանր, թևավոր։


== Բուժիչ նշանակություն ==
Ժողովրդական բժշկության մեջ օգտագործում են ծաղկաբույլերը, արմատները և վերգետնյա մասը։ Հավաքում են ծաղկելու շրջանում, իսկ արմատները՝ աշնանը։ Բացի աղաղանյութերից,  այս բույսի մեջ կան ֆլավանոնիդներ, եթերային յուղ, լորձ, սալիցիլաթթու և այլն։ Ժողովրդական բժշկության մեջ այս բույսով բուժում են կոկորդը, աղեստամոքսային հիվանդությունները, արնալուծը և սակավարյունությունը։ Չորացած ծաղիկների փոշին շնչում են հարբուխի ժամանակ։ Ծաղիկները և արմատներն օգտագործում են ռևմատիզմի, արնալուծի, արյան բարձր ճնշման բուժման և թարախային վերքերի, խոցերի ժամանակ։ Խոտը և արմատները երբեմն օգտագործում են չարորակ ուռուցքների ժամանակ։
Գտել են, որ 20% խոսքի թրմօղին ունի հակաբակտերիալ ազդեցություն և նպաստում է վերքերի, խոցերի, նաև այրվածքների ապաքինմանը և մաշկի վերականգնմանը։
Ծաղիկների պատրաստուկներն ունեն հանգստացնող հակակծկային ազդեցություն  կենտրոնական նյարդային համակարգի վրա։ Իջեցնում է մազանոթների պատերի անցանելիությունը և կանխարգելում ստամոքսի խոցի և էրոզայի առաջացումը։ Բուժում է ռևմատիզմը և մրսածությունը։ Նույն ազդեցությունն ունեն նաև դրա արմատները։
Խոտի եփուկն ունի հակաշաքարախտային ազդեցություն և կանխարգելում է տրոմբների գոյացումը։ Կոճղերն օգտագործում են սպիտակարյունության ժամանակ։
Արմատը և դրանցից պատրաստած եփուկն օգտագործում են կենդանիների և օձերի խայթոցի ժամանակ։
Այս բույսն ունի ոչ միայն հանգստացնող, այլև հակակծկային ազդեցություն և կարգավորում է քունը։ Ասպիրակը կարելի է ազատ օգտագործել, քանի որ չունի ոչ մի հակացուցում։


== Կիրառական նշանակությունը ==
Դեղաբույս է պարունակում է C վիտամին։ Մեղրատու է և գեղազարդիչ։ Օգտագործվում է կանաչ շինարարության մեջ։


== Ծանոթագրություններ ==
(4090) Ռայզվեզդ

(4090) Ռայզվեզդ (անգլ.՝ Risehvezd), աստերոիդ աստերոիդների հիմնական գոտում։ Հայտնաբերվել է 1986 թվականի սեպտեմբերի 2-ին Անտոնին Մրկոսի կողմից Կլետում։
Միջին հեռավորությունը Արեգակից կազմում է 2,359468 ա. մ., առավելագույնը մոտենում է 1,8683 ա. մ. հեռավորության վրա և հեռանում 2,8506 ա. մ.։ Արեգակի շուրջ մեկ ամբողջական պտույտ է կատարում 1323,79 երկրային օրվա ընթացքում, իր ուղեծրով շարժվելով միջինում 0,271946 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,33° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4090) Ռայզվեզդ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Բարիշնիկովի դաստակերտ

Բարիշնիկովի դաստակերտ (ռուս.՝ Усадьба Барышникова), քաղաքային դաստակերտ Մոսկվայում։ Հասցեն՝ Մյասնիցկայա փողոց, տուն 42։ Մշակութային ժառանգության դաշնային նշանակության օբյեկտ է (գրանցման համար՝ 7735154000)։


== Պատմություն ==
Դաստակերտի շինարարության պատվիրատուն եղել է Բարիշնիկովների ազնվական հարուստ ցեղի ներկայացուցիչ պահեստազորի մայոր Իվան Իվանովիչ Բարիշնիկովը։ Շինարարությունը 1793-1802 թվականներին վարել է ճարտարապետ Մատվեյ Ֆեոդորովիչ Կազակովը։
Շենքն ունի П-աձև հատակագիծ, կենտրոնական մասը զարդարված է կորնթոսյան սյունասրահով։ Գլխավոր բակը շրջապատում էին սյունազարդ սրահները, որոնք այժմ կորսված են։ Բակի ցանկապատը ձուլածո ճաղերով սպիտակաքար սյուներից է, այն անցնում է փողոցի գծով և միացնում է շենքի թևերը։ Շինության աջ մասի ծավալը թաքցնում է XVII դարի վերջի - XVIII դարի սկզբի երկհարկանի ապարանք։ Թեև 1812 թվականի հրդեհը չի վնասել դաստակերտը, այն կողոպտվել է ֆրանսիացի զինվորների կողմից, և Բարիշնիկովը ստիպված էր երկար ժամանակ վերականգնել իր ունեցվածքը։
1823 թվականին Բարիշնիկովը իր դստերն ամուսնացրել է Ստեպան Նիկիտիչ Բեգիչևի հետ, որն էլ դարձել է դաստակերտի նոր սեփականատերը։ Հարսանիքից անմիջապես հետո Բեգիչևը թողել է զինվորական ծառայությունը գնդապետի կոչումով և բնակվել իր նոր տանը։ Նոր տիրոջ օրոք դաստակերտը դարձել է Մոսկվայի մշակութային կյանքի կենտրոններից մեկը, այնտեղ հաճախ էին հյուրընկալվում բանաստեղծներ Դենիս Դավիդովը և Վիլհելմ Կյուխելբեկերը, գրող Վլադիմիր Օդոևսկին, կոմպոզիտոր Ալեքսեյ Վերստովսկին։ Բեգիչևը Ալեքսանդր Սերգեևիչ Գրիբոյեդովի  ընկերն էր, 1823-1824 թվականների ձմռանը գրողը հյուրընկալվել էր Մյասնիցկայա փողոցի տանը։ Այդ ժամանակաընթացքում նա աշխատել է «Խելքից պատուհաս» կատակերգության վրա, Գրիբոյեդովի սենյակները շենքի ձախ մասում էին։
Տան հաջորդ սեփականատերերն էին ազնվականներ Բեկետովները։ Այնուհետև XIX դարի երկրորդ կեսին գույքը ձեռք է բերել պետությունը, դաստակերտում տեղակայվել է սևագործ բանվորների  (նրանց թվին էին դասվում գյուղական բնակիչները, որոնք աշխատում էին Մոսկվայում) համար հիվանդանոցի Մյասնիցկայայի բաժանմունքը։ XX դարի սկզբին այստեղ, ըստ տեղեկատուների, գտնվում էր Մյասնիցկայա քաղաքային հիվանդանոցը։ 1923 թվականին հիվանդանոցը դաստակերտից տեղափոխվել է այլ շենք, իսկ նրա տեղը որոշ ժամանակ անց զբաղեցրել է ԽՍՀՄ առողջապահության ժողկոմի սանիտարական լուսավորության ինստիտուտը։
1990-ական թվականների սկզբին երկարաժամկետ վարձակալության պայմաններով (49 տարով) շենք է տեղափոխվել «Արգումենտի ի ֆակտի» թերթի խմբագրությունը։ Իրականացվել է շենքի վերականգնում։ Պահպանվել է ներսույթի դեկորատիվ հարդարումը՝ առաստաղների որմնանկարները, խորաքանդակները, արհեստական մարմարից պատրաստված սյուները։


== Ծանոթագրություններ ==
Խոտ (այլ կիրառումներ)

Խոտ անվանումը կարող է վերաբերել.

Խոտ, հնձած և չորացրած կանաչ։Խոտ (գետ), գետ Հայաստանի Սյունիքի մարզում։
Խոտ (լիճ), լիճ Հայաստանի Սյունիքի մարզում։
Խոտ (Սյունիքի մարզ), գյուղ Հայաստանի Սյունիքի մարզում։
Վան ռազմագործողություն

Վան ռազմագործողություն, Հայաստանի ազատագրության հայ գաղտնի բանակի անդամների կողմից Փարիզում իրականացված ռազմագործողություն։


== Գործողություն ==
Եղիա Քեշիշյանի գնդակահարությունից 7 օր հետո ստեղծվում է Եղիա Քեշիշյան անունով մահապարտների ջոկատ։ 1981 թվականի սեպտեմբերի 24-ին չորս հայ երիտասարդներ՝ Վազգեն Սիսլյանը, Արամ Պասմաճյանը, Հակոբ Ջուլֆայանը և Գևորգ Կյուզելյանը, գրավել են Փարիզի թուրքական դեսպանատունը՝ 15 ժամ այնտեղ պահելով ավելի քան 50 պատանդներ։


== ՀԱՀԳԲ-ի հայտարարությունը ==
«Վան» գործողության ժամանակ ՀԱՀԳԲ-ի հիմնական պահանջներն էին՝

Անմիջապես ազատ արձակել և Փարիզի օդանավակայան ուղարկել թուրքական բանտերի մեջ փակված Հայր Մանվել Երկաթյանին և պատվելի Հրանդ Կյուզելյանին, որոնք մշակութային և ընկերական ծառայություններ են մատուցել Թուրքիայում ապրող հայերին։
Անմիջապես ազատ արձակել և Փարիզի օդանավակայան ուղարկել քաղաքական պատճառներով թուրքական բանտերում հայտնված բոլոր հայ բանտարկյալներին։
Պաշտոնական երաշխիքներ տալ, որոնք պիտի ապահովեն թե’ հայկական բռնագրաված հողերում, թե’ թուրքական մեծ քաղաքներում ապրող հայության իրավունքը, առանց որևէ կաշկանդումի արտահայտելու և զարգացնելու իրենց ազգային, մշակութային և կրոնական ավանդույթները։
Պաշտոնական երաշխիքներ տալ, որ միջազգային կազմակերպություններին թույլ պիտի տրվի մշտական հսկողության տակ առնել բռնագրաված հողերից ներս գտնվող հայկական մշակութային կոթողները։
Անմիջապես ազատ արձակել քաղաքական պատճառներով թուրքական բանտերում հայտնված 5 թուրք և 5 քուրդ հեղափոխական մարտիկներին։


== Դատ ==
Դատը տեղի ունեցավ Փարիզում։ Դատին մասնակցում էին Ֆրանսիական դիմադրության հերոս Միսաք Մանուշյանի այրին՝ Մելինե Մանուշյանը և հայտնի երգչուհի Լիզ Սարյանը։ «Մեղադրյալներ, ոտքի՛» բառերից հետո ոտքի են կանգնում դատարանում գտնվող բոլոր հայերը։ 1986 թվականին գործողության մասնակիցներից երեքին ազատ են արձակում, իսկ Արամ Պասմաճյանն ինքնասպան է լիում բանտում։


== Հետևանքներ ==
Բանտարկության վերջին տարում Արամ Պասմաճյանը բանտախցում կախեց իրեն, չնայած մինչ այդ երկու անգամ ընկերները կանխել էին նրա նման փորձերը։ Այժմ նա հանգչում է Պեր Լաշեզի գերեզմանոցում՝ Անդրանիկ Օզանյանի մահարձանից ոչ հեռու։ Վազգեն Սիսլյանն ամուսնացավ, ընտանիք կազմեց։ Հակոբ Ջուլֆայանը գաղտնի ոստիկանության մշտական հսկողությունից ձերբազատվելու համար բնակություն հաստատեց Կանադայում, բայց տասներկու տարի անց Կանադայի կառավարությունը բացահայտեց նրա «ահաբեկչական» անցյալը և դուրս վտարեց ընտանիքով հանդերձ։ Նա եկավ Հայաստան։ Գևորգ Գյուզելյանը կազմավորեց «Մեծ Մուրադ» ջոկատն ու մասնակցեց Արցախի ազգային-ազատագրական պատերազմին։ Այժմ նա ապրում է ԱՄՆ-ում։


== Աղբյուրներ ==
The New York Times. September 25, 1981 (անգլ.)
Լուձյա-Նորյա

Լուձյա-Նորյա (ռուս.՝ Лудзя-Норья), գյուղ Ռուսաստանի, Ուդմուրթական հանրապետության Զավյալովսկի շրջանի կազմում։
Բնակչությունը 2003 թվականին գրանցված տվյալներով կազմում էր 61 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Վիճակախաղի տոմս (ֆիլմ, 2010)

Վիճակախաղի տոմս (անգլ.՝ Lottery Ticket), Էրիկ Ուայթի կատակերգական ֆիլմերից մեկը, որը նկարահանվել է 2010 թվականի օգոստոսի 20-ին։ Ֆիլմի բյուջեն կազմել է 17 միլիոն դոլար։ Ֆիլմի նկարահանումներին մասնակցել են Այս Քյուբը, Bow Wow-ն և այլ հայտնի դերասաններ։ Այն մեծ մասամբ հիմնված է իրական դեպքերի հիման վրա։


== Սյուժե ==
Ֆիլմը պատմում է մի պատանու մասին, ով վիճակախաղի շնորհիվ պատահմամբ շահում է 370 միլիոն դոլար։ Քևին Քարսոնի հետ փոխել հաջողակ տոմսերը, կարող էին միայն երեք օր հետո, բայց մինչ այդ երեք օրը անցներ, բոլորն արդեն պարզել էին խոշոր մրցանակի մրցանակակրին։


== Դերակատարներ ==


=== Գլխավոր դերեր ===
Bow Wow - Քևին Քարսոն
Բրենդոն Ջեքսոն - Բենի
Նետարի Նաուտոն - Սթեյսի


=== Երկրորդական դերակատարներ ===
Լորետտա Դիվայն - Քևին Քարսոնի տատիկը
Այս Քյուբ
Գբանգա Աքիննագբե - Լորենցո Մաք
Քիթ Դեյվիդ - Սթիվ Թի
Թարիի Քրյուս - Ջիմիի
Չարլի Մյորֆի - Սյոմա
Թիայրա Մարի - Նիկկի Սվեյզի
Ջեյսոն Ուիվեր - Ռեյ-Ռեյ


== Քննադատություն ==
Ֆիլմը ստացել է հիմնականում բացասական ակնարկներ։ Համաձայն Metacritic կայքի, ֆիլմը հավաքել է 50 % դրական ձայն. Rotten Tomatoes-ը՝ 34 %:


== Սաունդթրեքներ ==
«Workin' Man Blues» - Aceyalone (featuring Bionik)
«Look At Me Now» - King Juju
«Lord Rescue Me» - Jason Eskridge
«If You’re Really Hood» - the Handlebars
«What You Talkin About» - Classic
«How Low» - Ludacris
«I Make the Hood Look Good» - T-Drop
«Tim & Bob Groove 1» - Tim & Bob
«We Like to Party» - Ben and Family
«Mysterious Love» - Lamar J and Deshawn Williams (of Take 2)
«I Be Doin It» - Classic
«Outta Control» - Envy
«Gangsta Party» - Classic
«Southside» - Johnny Ringo
«I Can Transform Ya»*- Քրիս Բրաուն
"Money (That’s What I Want) - Բարեթ Սթրոնգ
«Hallelujah»
«All Your Bass» - T-Pain
«Tim & Bob Groove 2» - Tim & Bob
«Deez Hips» - Dem Naughty Boyz
«Oh Happy Day» - Edwin Hawkins
«Whoa Now» - B Rich
«Million Bucks» - Maino (featuring Swizz Beatz)
«Tim & Bob Groove 3» - Tim & Bob
«I Invented Sex» - Trey Songz (featuring Drake)
«Standing in the Rain» - Al Green
«Come By Here My Lord» - Tick Ticker
«Un-Thinkable (I’m Ready)» - Alicia Keys (featuring Drake)
«Let My People Go» - Darondo
«Take Your Shirt Off» - T-Pain
«Here to Party» - Classic
«For My Hood» - Bow Wow (featuring Sean Kingston)


== Ծանոթագրություններ ==


== Արտաքին հղումներ ==
http://www.lotteryticketmovie.com/ Վիճակախաղի տոմս (ֆիլմ, 2010). պաշտոնական կայք
«Lottery Ticket»(անգլ.) ֆիլմը allmovie կայքում:
«Lottery Ticket»(անգլ.) ֆիլմը Box Office Mojo  կայքում
Lottery Ticket(անգլ.) ֆիլմը Internet Movie Database կայքում
Lottery Ticket(անգլ.) ֆիլմը Rotten Tomatoes կայքում
Դոդուրղա

Դոդուրղա, գյուղ Արևմտյան Հայաստանում, Սեբաստիայի վիլայեթի Եվդոկիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Կերատոֆիր

Կերատոֆիր (հունարեն՝ κέρας, սեռական հոլովում՝ κέρατος - եղջյուր և պորֆիր), էֆուզիվ, երբեմն մերձհրաբխային նատրիումով հարուստ պուլեոտիպ ապար։.
Կազմված է հրաբխային ապակուց, ալբիտի բյուրեղիկների ներփակումներից, սակավ՝ քվարցից, կալիումից,.
նատրիումից։ 
Ներկայումս կերատոֆիր են անվանում ալբիտիզացման ենթարկված դացիտները, պլագիոլիպարիտները և տրախիտները։ Կերատոֆիները հաճախ հանդիպում են սպիլիտների հետ՝ առաջացնելով կերատոֆիլ-սպիլիտ-դիաբազային ֆորմացիան։ 
Հայտնի են Ուրալում, Ղրիմում, Կարպատներում, Կովկասում։ 
Հայաստանում լայնորեն տարածված են Ալավերդու և Կապանի հանքային շրջաններում։


== Արտաքին հղումներ ==
Պատկեր Archived 2014-07-10 at the Wayback Machine.


== Ծանոթագրություններ ==
Աստերոիդների ցանկ (281801-281900)

Աստերոիդների ցանկ (281701-281800)  • Աստերոիդների ցանկ  • Աստերոիդների ցանկ (281901-282000)
 Աստերոիդների ցանկ (281701-281800)  • Աստերոիդների ցանկ  • Աստերոիդների ցանկ (281901-282000)
Կորնևո (գյուղ, Նովոդուգինսկի շրջան)

Անվան այլ կիրառումների համար տե՛ս՝ ԿորնևոԿորնևո (ռուս.՝ Корнево), գյուղ Ռուսաստանի Սմոլենսկի մարզի Նովոդուգինսկի շրջանի կազմում։
Բնակչությունը 2007 թվականին գրանցված տվյալներով կազմում էր 1 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Վոյ Վոժ (Վիչեգդայի վտակ)

Անվան այլ կիրառումների համար տե՛ս՝ Վոյ Վոժ (այլ կիրառումներ) Վոյ Վոժ  (ռուս.՝ Вой-Вож), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Վիչեգդա գետի աջ ափին 1083 կմ հեռավորության վրա։ Գետի երկարությունը կազմում է 19 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Վիչեգդա գետն է սկսած ակունքից մինչև Սիկտիվկար քաղաք, գետի ենթաավազանը Վիչեգդա, գետի գետային ավազանը Հյուսիսային Դվինան։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03020200112103000013582
Կոդը ըստ հիդրոլոգիական հետազոտության (ՌԴ) — 103001358
Ավազանի կոդը — 03.02.02.001
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==
(8897) Դեֆելիս

(8897) Դեֆելիս (անգլ.՝ Defelice), աստերոիդ աստերոիդների հիմնական գոտում։ Հայտնաբերվել է 1995 թվականի սեպտեմբերի 22-ին Սանտա Լյուչիա Ստրոնկոնե աստղադիտարանի կողմից Ստրոնկոնեյում։
Միջին հեռավորությունը Արեգակից կազմում է 2,387483 ա. մ., առավելագույնը մոտենում է 2,0456 ա. մ. հեռավորության վրա և հեռանում 2,7294 ա. մ.։ Արեգակի շուրջ մեկ ամբողջական պտույտ է կատարում 1347,44 երկրային օրվա ընթացքում, իր ուղեծրով շարժվելով միջինում 0,267174 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,84° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8897) Դեֆելիս աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Գրիգորի Գասպարյան

Գրիգորի Գասպարյան (1952, դեկտեմբերի 20, Ռուսաստանի Դաշնության Ալտայի երկրամասի Բիյսկիի շրջան), հայ բժիշկ, Արցախի ԱԺ պատգամավոր։


== Կենսագրություն ==
1961 թ. ընդունվել է Շուշիի թիվ 2 միջնակարգ ռուսական դպրոցը, որն ավարտել է 1971 թ.։ 1971 թ.–ից մինչև 1977 թ. ուսանել է Սարատովի պետական բժշկական ինստիտուտի բուժական ֆակուլտետում։
Ինստիտուտը ավարտելուց հետո՝ որպես վիրաբույժ, աշխատանքի է ուղեգրվել Ուլյանովսկի մարզի Ինզա քաղաքը։ 1981 թ. ընդունվել և 1983 թ. ավարտել է Սամարայի բժշկական ինստիտուտի կլինիկական օրդինատուրան։
1983 թ. աշխատել է Մարտունու կենտրոնական շրջանային հիվանդանոցում, որպես վիրաբուժական բաժանմունքի վարիչ։
Արցախի ազգային-ազատագրական պայքարի սկզբից ակտիվ մասնակցություն է ցուցաբերել զինծառայող հիվանդների և վիրավորների բուժման, ինչպես նաև քաղաքացիական ազգաբնակչության սպասարկման գործում։ Իր ղեկավարությանբ ակտիվ զինվորական գործողությունների ժամանակաշրջանում Մարտունու շրջանում ստեղծվել է զինվորական հոսպիտալ, որում բուժում են ստացել ինքնապաշտպանության ուժերի ավելի քան 1500 վիրավոր մարտիկներ և քաղաքացիական ազգաբնակչությունը։
1997 թ.-ից միառժամանակ ղեկավարել է Մարտունու զինվորական հոսպիտալը և Մարտունու կենտրոնական շրջանային հիվանդանոցը։
2004 թ.-ից աշխատել է «Մարտունու շրջանային բուժմիավորում» ՓԲԸ գործադիր տնօրեն։
Մարտունու շրջանում աշխատանքային ավելի քան 20 տարիների ընթացքում կատարել է 4000–ից ավելի վիրահատություններ։
1993 թ. պարգևատրվել է 2-րդ աստիճանի «Մարտական խաչ» շքանշանով։ Պարգևատրվել է «Վաչագան Բարեպաշտ» և ՀՀ «Անբասիր ծառայության համար» շքանշաններով։
1993 և 2004 թթ. մայիսին ընտրվել է ԼՂՀ ԱԺ պատգամավոր։ 2010 թ․ եղել է թեկնածու Ազատ հայրենիք կուսակցությունից։
«Ազատ հայրենիք» կուսակցության անդամ է։
Ամուսնացած է, ունի 5 երեխա։


== Արտաքին հղումներ ==
News.am Լեռնային Ղարաբաղում մեկնարկել են խորհրդարանական ընտրությունները, մայիս 23, 2010
eMedia.am Արցախում նոր հիվանդանոց բացվեց(չաշխատող հղում) 23 մայիսի, 2013
ԼՂՀ կենտրոնական ընտրական հանձնաժողով․ 19 հունիսի 2005 թ. Archived 2016-03-05 at the Wayback Machine.
Նիկոլաե Տիտուլեսկու

Նիկոլաե Տիտուլեսկու (ռումիներեն՝ Nicolae Titulescu, մարտի 4, 1882(1882-03-04), Կրայովա, Ռումինիա - մարտի 17, 1941(1941-03-17), Կանն), ռումինացի դիվանագետ։ Տարբեր ժամանակահատվածներում զբաղեցրել է ֆինանսների նախարարի և արտաքին գործերի նախարարի պաշտոնները, ինչպես նաև երկու անգամ եղել է Ազգերի լիգայի Գլխավոր ասամբլեայի նախագահ (1930-1932):


== Կենսագրություն ==
Նիկոլաե Տիտուլեսկուն ծնվել է 1882 թվականին Կրայովա քաղաքում, փաստաբանի ընտանիքում։ 1900 թվականին գերազանց առաջադիմությամբ ավարտել է Կրայովայի միջնակարգ դպրոցը, այնուհետև իրավունք է սովորել Փարիզում, ստացել գիտական աստիճան։ 1905 թվականին վերադարձել է Ռումինիա, Յասիի համալսարանում եղել իրավունքի պրոֆեսոր, 1907 թվականին տեղափոխվել է Բուխարեստ։ 1912 թվականին ռումինական ընտրություններից հետո դարձել է Պահպանողական դեմոկրատական կուսակցության անդամ, հինգ տարի հետո Բրետիանուի կառավարության օրոք՝ ֆինանսների նախարար։
1918 թվականի ամռանը Տիտուլեսկուն այլ նշանավոր ռումինացիների հետ (Տակե Իոնեսկու, Օկտավիան Գոգա, Տրայան Վույա, Կոնստանտին Միլե) Փարիզում ձևավորում է Ազգային ռումինական կոմիտեն։ 1927-1928 թվականներին Տիտուլեսկուն եղել է Ռումինիայի արտաքին գործերի նախարար։
1921 թվականից Ժնևում զբաղեցրել է Ազգերի լիգայի Ռումինիայի մշտական ներկայացուցչի պաշտոնը։ Երկու անգամ ընտրվել է այս կազմակերպության նախագահ (1930 և 1931 թթ.): Այս պաշտոնում հանդես է եկել պետությունների միջև խաղաղության միջոցով կայուն սահմանների պահպանման, ինքնիշխանության և միջազգային հանրության բոլոր ազգերի հավասարության, հավաքական անվտանգության և ագրեսիայի կանխարգելման համար։
1937 թվականին նա կրկին հեռացել է Ռումինիայից և ապաստան է գտել Ֆրանսիայում։ Մահացել է 1941 թվականին Կաննում երկարատև հիվանդությունից հետո։ Իր կտակում Տիտուլեսկուն խնդրել է իրեն թաղել Ռումինիայում։


== Գրականություն ==
Опря И. М., Дипломатическая деятельность Николае Титулеску, Бухарест, 1970.


== Ծանոթագրություններ ==


== Արտաքին հղումներ ==
Nicolae Titulescu: De ce iubim Franța(չաշխատող հղում), 4 februarie 2008, Jurnalul Național
Enigma Titulescu, 5 august 2012, Serban Cionoff, Jurnalul Național
Mandru ca sunt roman: Nicolae Titulescu, romanul care dadea candva lectii Europei, 26 octombrie 2012, Victor Pitigoi, Ziare.com
Nicolae Titulescu: patriot sau tradator? Archived 2013-10-05 at the Wayback Machine., 15 mai 2008, Nicolae Dragusin, România liberă
.nf

.nf Նորֆոլկյան կղզիների վերին մակարդակի ազգային դոմենն է։


== Արտաքին հղումներ ==
IANA .nf whois տեղեկություն
Մոլոդեցկոե (այլ կիրառումներ)

Մոլոդեցկոե, կարող է վերաբերել՝

Մոլոդեցկոե - ավան, Ուկրաինայի Դոնեցկի մարզի Շախտյորսկի շրջանում
Մոլոդեցկոե - գյուղ, Ուկրաինայի Կիրովոգրադի մարզի Կիրովոգրադի շրջանում
Մոլոդեցկոե - գյուղ, Ուկրաինայի Չերկասիի մարզի Մանկովկայի շրջանում
Մոլոդեցկոե - գյուղ, Ուկրաինայի Սումիի մարզի Ախտիրկայի շրջանում
Սորա (Իտալիա)

Անվան այլ կիրառումների համար տե՛ս՝ Սորա (այլ կիրառումներ) Սորա (իտալերեն՝ Sora), կոմունա Իտալիայում, գտնվում է Լացիո շրջանում՝ Ֆրոզինոնե պրովինցիայում։
Բնակչությունը կազմում է 26 434 մարդ (2008), բնակչության խտությունը՝ 368 մարդ/կմ²։ Տարածքը կազմում է 72 կմ²։ Փոստային ինդեքս՝ 3039։ Հեռախոսային կոդ՝ 0776։


== Ժողովրդագրություն ==


== Համայնքի վարչակազմը ==
Հեռախոսահամար։ 0776 8281
Էլեկտրոնային փոստ։ urp@comune.sora.fr.it
Պաշտոնական կայք։ http://www.comune.sora.fr.it/


== Արտաքին հղումներ ==
Официальный сайт населённого пункта (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Մոզգովոե (այլ կիրառումներ)

Մոզգովոե, կարող է վերաբերել՝

Մոզգովոե - գյուղ, Ուկրաինայի Սումիի մարզի Կրասնոպոլիեի շրջանում
Մոզգովոե - գյուղ, Ուկրաինայի Սումիի մարզի Տրոստյանեցի շրջանում
Սարգիս Ավագյան (այլ կիրառումներ)

Սարգիս Ավագյան անունը կարող է վերաբերել հետևյալ անձանց.

Սարգիս Ավագյան, (1918, մարտի 16, Դարպաս, Լոռու մարզ - 1995, ապրիլի 2, Երևան), քիմիկոս։ Քիմիական գիտությունների դոկտոր, պրոֆեսոր։
Սարգիս Ավագյան (ֆուտբոլիստ), (1986, հունիսի 5), ֆուտբոլիստ։
Բենջամին Բաննեկեր

Բենջամին Բաննեկեր (անգլ.՝ Benjamin Banneker), ամերիկացի աստղագետ և աստղագիտական ալմանախի (աստղագիտական օրացույց) հեղինակ, որը 1771 թվականին իրականացրելէ Կոլումբիայի շրջանի տարածքների չափումը։ Համարվում է  աֆրոկա-ամերիկյան  առաջին մտավորականներից մեկը։


== Կենսագրություն ==
Բաննեկերի հայրը և նրա  մորական պապիկը եղել  են  ազատ արձակված ստրուկներ, իսկ հորական տատիկը՝ աղախին, ով   Բենջամինին սովորեցրել է կարդալ և գրել ըստ  Աստվածաշնչի.: Բենջամինը մեծացել է Բալթիմորում իր հոր ֆերմայում, որը ժառանգել էր 1759 թվականին։ Բենջամինն ուներ երեք քույր, բայց նրանք ամուսնացել էին, և Բենջամինի կյանքի մեծ մասը այդ ֆերմայում անցել էր միայնության մեջ.:
Չնայած  մանուկ հասակում Բենջամինը հաճախում էր կրոնական ուղվածություն ունեցող  մեկ սենյականոց դպրոց, հիմնականում  սովորում էր ինքնուս՝ կարդալով գրքեր։ Վաղ տարիքում  ցուցադրում էր մաթեմատիկական իր հնարավորությունները, իսկ 20 տարեկանից  ինքնուրույն սկսել է հավաքել  փայտե ժամացույցներ պատրաստել.:
1771 թվականին հարևոն ֆերմաները վերցրեցին Էլլիոթ եղբայրները, և նրանցից մեկը՝ աստղագիտության սիրահար Ջորջ Էլլիոթը, հաճախ հարևաններին ցուցադրում էր իր աստղագիտական սարքավորումներն  ու  հմտությունները, այդ թվում նաև Բաննեկերին։ 1789  թվականին Էլլիոթը  նկատեց Բաննեկերի հետաքրքրությունը  և  նրան առաջարկեց  աստղադիտակ, հին սեղան-պատվանդան  և մի քանի գիրք աստղագիտության մասին, ինչի շնորհիվ  նա կարողացավ սովորել աստղագիտություն՝  սովորելով  հաշվել  երկնային օրագրություններ  և  խավարումներ.:
1791 թվականին  երկրաբաշխ Էնդրյու Էլլիոթթի հետ, ով իր  զարմիկ Ջորջն էր, մեկն ել է Վիրջինիա և Մերիլենդ, որպեսզի չափեն 10 մղոն քառակուսի տարածք, որոնցից ստեղծվել էր Կոլումբիայի շրջանը։ Ճանապարհորդության ժամանակ   նա չկարողացավ  օգտագործել  Էնդրյուի գրքերը  և 1792 թվականին  կազմել Փենսիլվանիայի, Դելավերի, Մերիլենդի և Վիրջինիայի ալմանախը (աստղագիտական օրացույց).: Բաննեկերը  քաղաքացիական իրավունքների պաշտպանության ու ստրկության դեմ պայքարի էսսեների և պարսավագրերի հեղինակ էր։ 1791 թվականին  այն ժամանակվա պետքարտուղար Թոմաս Ջեֆերսոնին նամակ գրեց, խնդրելով աֆրոամերիկացիների կյանքի բարելավման մասին, և նամակին որպես աֆրոամերիկացիների հմտությունների ապացույց, կցեց իր ալմանախը։
Հետևյալ  նամակագրությունը հրատարակվեց որպես պարսավագիր և լայնորեն տարածում գտավ, իսկ  ալմանախը (օրացույցը) հովանավորեցին ստրկությոնը վերացնող Փենսիլվանիայի  և Մերիլենդի  հասարակական  հասարակական աբոլիցիոնիստները, ինչի շնորհիվ վաճառվեցին  ալմանախի մեծ թվով օրինակներ։ Բաննեկերը շարունակում էր  առանձռնացնել  օրագրություններ, և նրա օրացույցներն  ընդհանուր առմամբ  թողարկվում էին  ամենաշատը  28 հրատարակություններում, սակայն 1797 թվականին  աբոլիցիոնիստական հետաքրքրությունների նվազման պատճառով Բաննեկերը չկարողացավ  հրատարակիչ գտնել։
Բաննեկերը մահացել է  1806 թվականի  օգոստոսի 9-ին կամ 19-ին։ Այն գրքերն ու գործիքները, որոնք  վերցրել էր Էլլիոթից, հետ վերադարձվեցին, իսկ Բաննեկերի տունն այրվեց  թաղման ժամանակ։


== Ծանոթագրություններ ==
Նատալինո (գյուղ, Կրասնոգրադի շրջան)

Անվան այլ կիրառումների համար տե՛ս՝ Նատալինո (այլ կիրառումներ)Նատալինո (ուկրաիներեն՝ Наталине), գյուղ Ուկրաինայի Խարկովի մարզի Կրասնոգրադի շրջանում։ Հիմնադրվել է 1780 թվականին։
2001 թվականի տվյալներով Նատալինո գյուղում բնակվում էր 3 594 մարդ։ Բնակավայրը զբաղեցնում է 3,08 կմ² տարածք։ Բնակչության խտությունը կազմում էր 1166,88 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Իմամաթ (այլ կիրառումներ)

Իմամաթ, կարող է վերաբերել՝

Իմամաթ - հավատի հիմք իսլամում
Իմամաթ - շիա իսլամի ջաֆարիական մազհաբի հիմնադրույթներից, որ առաջ է քաշել հինգերորդ իմամ Ջաֆար ալ-Սադիկը՝ 8-րդ դարում
Ադաքենդ

Ադաքենդ, գյուղ Արևմտյան Հայաստանում, Էրզրումի վիլայեթի Դիադինի գավառակում` Դիադին քաղաքից մի քանի կմ հարավ։


== Անվան ստուգաբանություն ==
Ադաքենդ անվանումը թուրքերեն նշանակում է գյուղակղզի։


== Բնակչություն ==
XX դարի սկզբին ուներ 20 տուն բնակիչ։


== Տնտեսություն ==
Բնակիչների հիմնական զբաղվածությունը անասնապահությունն էր։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Ալիս Բաբեթ Տոկլաս

Ալիս Բաբեթ Տոկլաս (անգլ.՝ Alice Babette Toklas, ապրիլի 30, 1877(1877-04-30), Սան Ֆրանցիսկո, Կալիֆոռնիա, ԱՄՆ - մարտի 7, 1967(1967-03-07), Փարիզ), ամերիկացի գրող։
Գերտրուդ Սթայնի երկարամյա ընկերուհին։


== Կենսագրություն ==
Եղել է լեհա-հրեական բարեկեցիկ ընտանիքից։ Սովորել է երաժշտություն։ 1907 թվականին Փարիզում հանդիպել է Գերտրուդ Սթայնին, որի հետ ապրել է գրեթե քառասուն տարի՝ ներառյալ գերմանական օկուպացիայի տարիները։
Ֆլերյուս փողոցի նրանց ֆրանսիական սալոնում եղել են Շերվուդ Անդերսոնը, Էռնեստ Հեմինգուեյը, Ֆրենսիս Սքոթ Ֆիցջերալդը, Թորնթոն Ուայլդերը, Փոլ Բոուլզը, նկարիչներ Պաբլո Պիկասոն, Անրի Մատիսը, Ժորժ Բրաքը։ 1933 թվականին Տոկլասը հասարակության առաջ հանդես է եկել Սթայնի «Ալիս Բ. Տոկլասի ինքնակենսագրություն» գրքի պատմողի կերպարում։
Ընկերուհու մահից հետո Տոկլասը հրատարակել է «Ալիս Բ. Տոկլասի խոհարարական գիրքը» (1954), որտեղ համատեղ կյանքի հիշողությունները միախառնվել են խոհարարական բաղադրատոմսերի հետ։ 1963 թվականին նա հրատարակել է հուշերի «Այն, ինչ հիշվել է» գիրքը։ Կյանքի վերջին տարիներին եղել է կաթոլիկության հետևորդ։
Թաղվել է Պեր Լաշեզի գերեզմանատանը՝ Գերտրուդ Սթայնի կողքին։


== Արվեստում ==
Ալիս Տոկլասի դիմանկարը հեղինակել է Դորա Մարը (1952), նրանց բազմիցս լուսանկարել է Կառլ Վան Վեխտենը։ Ալիսի հնարամիտ խոհարարական բաղադրատոմսերից մեկը ձևավորել է «Ես սիրում եմ Ձեզ, Ալիս Տոկլաս» ֆիլմի (1968) սյուժեն։ Որպես կերպար նա հանդես է եկել «Պիկասոյի արկածները» (1978), «Լուսնին սպասելիս» (1987), «Կեսգիշերը Փարիզում» (2011) ֆիլմերում։


== Ծանոթագրություններ ==


== Գրականություն ==
Souhami D. Gertrude and Alice. Hammersmith; London: Pandora, 1991
Linzie A. The true story of Alice B. Toklas: a study of three autobiographies. Iowa City: University of Iowa Press, 2006
Malcolm J. Two lives: Gertrude and Alice. New Haven: Yale UP, 2007
Поваренная книга жизни. М.: Флюид / FreeFly, 2007
То, что запомнилось. Отрывок из воспоминаний
Моя жизнь с Гертрудой Стайн. — СПб. : Алетейя, 2016. — 235, [1] с., [9] л. ил. — ISBN 978-5-906823-81-6.


== Արտաքին հղումներ ==
Kirjasto.sci.fi
Todayinliterature.com
Answers.com
Beinecke.library.yale.edu (չաշխատող հղում — պատմություն)
Портрет Алисы Токлас работы Павла Челищева, 1926—1928
Рецензия на книгу Дж. Малкольм «Две судьбы: Гертруда и Алиса».
Անհատական աշխատաժամանակ

Անհատական աշխատաժամանակ, տվյալ տեսակի արտադրանքի միավորի արտադրության համար առանձին արտադրողի ծախսած ժամանակը, որով ապրանքային արտադրության պայմաններում որոշվում է ապրանքի անհատական արժեքը։ Անհատական աշխատաժամանակը կախված է աշխատանքի միջոցների զարգացման մակարդակից, արտադրության կազմակերպումից, արտադրողի հմտությունից և այլ պայմաններից։ Անհատական աշխատաժամանակը կարող է չհամընկնել հասարակականորեն անհրաժեշտ աշխատաժամանակին, որով որոշվում է ապրանքի հասարակակաև արժեքը։
Գուրիստղե

Գուրիստղե (վրաց.՝ გურისტყე), գյուղ Վրաստանում։ Գտնվում է Գուրիայի մարզի Չոխատաուրի շրջանում։


== Դիրք ==
Գյուղը գտնվում է ծովի մակարդակից 200 մետր բարձրության վրա։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 37 մարդ, մեծամասնությունը՝ վրացիներ։


== Տրանսպորտ ==
Գյուղը շրջկենտրոն Չոխատաուրի հետ կապված է ավտոխճուղով։ Հարևան Լանչխութի շրջանով անցնում է Թբիլիսի-Բաթում երկաթուղին։
Ամենամոտ նավահանգիստը Փոթին է, իսկ ամենամոտ օդանավակայանը գտնվում է Քութայիս քաղաքում։


== Ծանոթագրություններ ==
Շվեդիայի Օլիմպիական կոմիտե

Շվեդիայի Օլիմպիական կոմիտե (շվեդերեն՝ Sveriges Olympiska Kommitté), Շվեդիայի ազգային օլիմպիական կոմիտե։ Հիմնադրվել և դարձել է ՄՕԿ-ի անդամ 1913 թվականին։ Գրասենյակը գտնվում է Ստոկհոլմում։ Հանդիսանում է ՄՕԿ-ի, ԷՕԿ-ի և մի շարք այլ միջազգային սպորտային կազմակերպությունների անդամ։


== Տես նաև ==
Շվեդիա Օլիմպիական խաղերում


== Ծանոթագրություններ ==


== Արտաքին հղումներ ==
Պաշտոնական կայքը
Ցխեկվանի

Ցխեկվանի (վրաց.՝ ცხეკვანი), գյուղ Վրաստանում։ Գտնվում է Սամեգրելո-Զեմո Սվանեթ մարզի Մեստիայի շրջանում։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 37 մարդ։


== Ծանոթագրություններ ==
Էդի Ռեդմեյն

Էդի Ռեդմեյն (անգլ.՝ Eddie Redmayne, հունվարի 6, 1982(1982-01-06)[…], Լոնդոն, Միացյալ Թագավորություն), բրիտանացի դերասան և մոդել։ 2010 թվականին «Կարմիրը» ներկայացմանը կատարած դերի համար արժանացել է «Թոնի» մրցանակին, «Ոսկե գլոբուսի» մրցանակակիր է և «Օսկարի» և BAFTA-ի մրցանակակիր «Ամեն ինչի տեսություն» ֆիլմում կատարած գլխավոր դերի համար։
2008 թվականին Էդի Ռեդմեյնը դարձավ Բարբերիի մոդել։ 2016-ին նա դարձավ Prada նորաձևության  տան նոր դեմքը ։
2015-ին  նա արժանացել է Բրիտանական կայսրության շքանշանին։


== Կենսագրություն ==
Էդի Ռեդմեյնը ծնվել է Լոնդոնում, Մեծ Բրիտանիա։ Որոշ ժամանակ սովորել է Իտոնի քոլեջում, ապա տեղափոխվել է Քեմբրիջի Տրինտի քոլեջ արվեստների պատմության ֆակուլտետ, որն ավարտել է 2003 թվականին։
Էդիի դեբյուտը կայացել է «Գլոբուս» թատրոնի բեմում 2002 թվականին Շեքսպիրի «Տասներկուերորդ գիշերը» պիեսի հիման վրա ներկայացման ժամանակ։ Նա նաև հաղթել է Critics' Circle Theatre Awards-ի 50-րդ մրցանակաբաշխության «Լավագույն սկսնակ դերասան» անվանակարգում Էդվարդ Օլբիի դերի համար (2004)։
2009 թվականին Էդին խաղաց Ջոն Լոգանի «Կարմիրը» ներկայացմանը։ Այս դերի համար նա 2010 թվականին արժանացավ «Լոուրենս Օլիվյեի անվան մրցանակին» որպես «Երկրորդ պլանի լավագույն դերասան»։ Նա կրկին խաղաց իր դերն այս ֆիլմում Բրոդվեյի թատրոնում, ինչի համար ստացավ «Թոնի» մրցանակը «Լավագույն դերասանի կողմից լավագույն կատարում» անվանակարգում։
Էդի Ռեդմեյնի հեռուստատեսային աշխատանքների թվին են պատկանում «Թեսը Դ’Էրբերվիլեյ ցեղից» մինիսերիալը, «Երկրի սյուները» սերիալը, ինչպես նաև մի շարք ֆիլմեր, որոնցից հայտնի են «Կարդալով մտքերը», «Վայրի հմայք» և «Բոլեյն ցեղից ևս մեկը» ֆիլմերը։
Գիտնական Սթիվեն Հոքինգի դերը «Ամեն ինչի տեսություն» ֆիլմում դերասանին բերեցին «Օսկար»,«Ոսկե գլոբուս» և «ԲԱՖՏԱ»։


== Անձնական կյանքը ==
Էդի Ռեդմեյնը 2014 թվականի դեկտեմբերի 15-ին ամուսնացել է Հանա Բեգշոուի հետ։ Ամուսինները ունեն  երկու երեխա, դուստրը Այրիս Մարի Ռեդմեյն (ծնվ 2016 թ. Հունիսի 15-ին)  և որդի  Լյուկ Ռեդմեյն (ծնվ. 2018 թվականի մարտի 10-ին)։


== Ֆիլմագրություն ==


=== Ֆիլմ ===


=== Հեռուստատեսություն ===


=== Թատրոն ===


== Ծանոթագրություններ ==


== Արտաքին հղումներ ==
Eddie Redmayne | PlaybillVault.com
Ծաղկոցաձոր (գետակ)

Ծաղկոցաձոր, գետակ Արաքսի ավազանում, Ախուրյանի աջակողմյան վտակը։


== Ծանոթագրություններ ==
Ալիեր (Ֆրանսիա)

Ալիեր (ֆր.՝ Allières), համայնք Ֆրանսիայում, որը գտնվում է Միջին Պիրենեյան մարզի Արյեժ գավառում։ Մտնում է Լա Բասթիդ դե Սերու կանտոնի կազմի մեջ։ Հանդիսանում է Ֆուա շրջանը։
Համայնքի INSEE կոդ՝ 09007։


== Բնակչություն ==
Համայնքի բնակչությունը 2008 թվականին կազմում էր 63 մարդ։


== Տնտեսություն ==
2007 թվականի տվյալներով 44 աշխատունակ տարիքի մարդկանցից (15-64 տարեկան) 29-ը տնտեսապես ակտիվ էին, 15-ը անգործունակ (ակտիվության ցուցանիշը 65,9 %, 1999 թվականին եղել է՝ 68,2 %)։ 29 աշխատունակ բնակիչներից 28-ը աշխատում էին (18 տղամարդ և 10 կին), անաշխատանք էր 1-ը (կին)։ 15 անգործունակ մարդկանցից 7-ը աշակերտներ կամ ուսանողներ են, 2-ը թոշակառու, 6-ը անաշխատունակ էին այլ պատճառներով։


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
«Վիճակագրության ազգային ինստիտուտ՝ Ալիեր» (ֆրանսերեն)։ Արխիվացված օրիգինալից 2012-05-18-ին։ Վերցված է 2012-1-16 
«Ալիեր» (ֆրանսերեն)։ cassini.ehess.fr։ Արխիվացված օրիգինալից 2013-02-03-ին։ Վերցված է 2013-01-24
Քաղցած խաղեր ֆիլմի դերասանական կազմ

Անվան այլ կիրառումների համար տե՛ս՝ Քաղցած խաղեր (այլ կիրառումներ)Քաղցած խաղեր ֆիլմի դերասանական կազմը։ Ֆիլմը նկարահանված է Սյուզն Քոլլինսի համանուն վեպի հիման վրա։ Ֆիլմի պրեմիերան կայացել է 2012 թ.-ի Մարտի 12ին։


== Դերերում ==


== Արտաքին հղումներ ==
Շուվնյուգա

Շուվնյուգա ռուս.՝ Шувнюга, գետ Ռուսաստանում, հոսում է Արխանգելսկի շրջանում։ Գետաբերանը տեղակայված է Պուրգալ գետի ափին՝ 21 կմ հեռավորության վրա։ Գետի երկարությունը՝ 10 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 03020300112103000026244
Հիդրոլոգիական ուսումնասիրությունների կոդը - 103002624
Ավազանի կոդը - 03.02.03.001
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Էրգե

Էրգե (վրաց.՝ ერგე), գյուղ Վրաստանում։ Գտնվում է Աջարիայի Ինքնավար Հանրապետության Խելվաչաուրի շրջանում։


== Դիրք ==
Գտնվում է ծովի մակարդակից 140 մետր բարձրության վրա։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 569 մարդ։


== Ծանոթագրություններ ==
Այվազովսկու փողոց (Կրասնի Սուլին)

Անվան այլ կիրառումների համար տե՛ս՝ Այվազովսկու փողոց (այլ կիրառումներ)Այվազովսկու փողոց (ռուս.՝ Улица Айвазовского), փողոց Ռուսաստանի Ռոստովի մարզի Կրասնի Սուլինի շրջանի և Կրասնոսուլինսկի քաղաքային շրջանի վարչական կենտրոն Կրասնի Սուլին քաղաքում։ Անվանվել է հայազգի հանճարեղ աշխարհահռչակ ծովանկարիչ Հովհաննես Կոստանդինի Այվազովսկու (1817-1900) պատվին։ Սկիզբ է առնում Բայկալսկի նրբանցքից և ավարտվում Բերեժնոյի փողոցի հետ հատվելով։ Երկարությունը 700 մետր է։


== Նկարագրություն ==
Կրասնի Սուլին քաղաքի Այվազովսկու փողոցը սկսվում է Բայկալսկի նրբանցքից, շարունակվում Կունդրյուչյա գետի հունին զուգահեռ, այնուհետև շրջադարձ է կատարում դեպի հարավ և ավարտվում Բերեժնոյի փողոցի հետ հատվելով։ Փողոցում կա համարակալված 37 շինություն. ձախ կողմում (կենտ համարներ)՝ 31, կողմում (զույգ համարներ)՝ 6։ Կարճ փողոց է. երկարությունն ընդամենը 700 մետր է։
Այվազովսկու փողոցի փոստային դասիչն է՝ 346358։
Փողոցն անվանվել է հայազգի հանճարեղ աշխարհահռչակ ծովանկարիչ Ռուսական կայսրությունում, Պետերբուրգի, Հռոմի, Ֆլորենցիայի, Շտուտգարտի, Ամստերդամի գեղարվեստի ակադեմիաների անդամ, Ռուսական աշխարհագրական ընկերության անդամ (1853), Ռուսական կայսրության պատվավոր ծովակալ, Ռուսաստանի կայսերական ակադեմիայի անդամ Հովհաննես Կոստանդինի Այվազովսկու (1817-1900) պատվին։ Առավել հայտնի է իր ծովանկարներով, որոնք կազմում են նրա գործերի կեսից ավելին։ Այվազովսկին համարվում է բոլոր ժամանակների ամենամեծ ծովանկարիչներից մեկը։


== Ծանոթագրություններ ==


== Աղբյուրներ ==
Улица Айвазовского в Красном Сулине
Подробная карта Улица Айвазовского, город Красный Сулин со спутника с номерами домов, индекс и маршруты, Яндекс, Гугл карты


== Արտաքին հղումներ ==
г. Красный Сулин, улица Айвазовского Archived 2019-04-02 at the Wayback Machine.
Օմելչենկի (գյուղ, Զմիյովի շրջան)

Անվան այլ կիրառումների համար տե՛ս՝ ՕմելչենկիՕմելչենկի (ուկրաիներեն՝ Омельченки), գյուղ Ուկրաինայի Խարկովի մարզի Զմիյովի շրջանում։ Հիմնադրվել է 1689 թվականին։
2001 թվականի տվյալներով Օմելչենկի գյուղում բնակվում էր 199 մարդ։ Բնակավայրը զբաղեցնում է 0,41 կմ² տարածք։ Բնակչության խտությունը կազմում էր 485,37 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Հոռսա

Հոռսա (էստ․՝ Horsa), գյուղ Էստոնիայի Վիրումաա նահանգի Ռիուգե շրջանում։
2011 թվականի տվյալներով գյուղում բնակվում էր 7 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
(8706) Տակեյամա

(8706) Տակեյամա (անգլ.՝ Takeyama), աստերոիդ աստերոիդների հիմնական գոտում։ Հայտնաբերվել է 1994 թվականի փետրվարի 3-ին Տակաո Կոբայաշիի կողմից Օիզումիյում։
Միջին հեռավորությունը Արեգակից կազմում է 2,848151 ա. մ., առավելագույնը մոտենում է 2,5984 ա. մ. հեռավորության վրա և հեռանում 3,0979 ա. մ.։ Արեգակի շուրջ մեկ ամբողջական պտույտ է կատարում 1755,67 երկրային օրվա ընթացքում, իր ուղեծրով շարժվելով միջինում 0,20505 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 8,61° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8706) Տակեյամա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Վոսկրեսենսկայա Սլոբոդկա

Վոսկրեսենսկայա Սլոբոդկա (ռուս.՝ Воскресенская Слободка), գյուղ Ռուսաստանի Վլադիմիրի մարզի Սուզդալսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Վալիո Բազիլիկատա

Վալիո Բազիլիկատա (իտալերեն՝ Vaglio Basilicata), կոմունա Իտալիայում, Բազիլիկատա մարզում՝ Պոտենցա գավառում։
Բնակչությունը կազմում է 2210 մարդ (2008 թվական), բնակչության խտությունը կազմում է 53 մարդ/կմ²։ Զբաղեցնում է 42 կմ² տարածք։ Փոստային ինդեքսն է՝ 85010։ Հեռախոսային կոդը՝ 0971։


== Արտաքին հղումներ ==
Քաղաքի պաշտոնական կայք (իտալ.)


== Ծանոթագրություններ ==
Ժողովածու (1331)

Ժողովածու (1331), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 1331 թվի տակ։ Ձեռագիրը գրվել է 14-րդ դարում Հովսեփ գրիչի կողմից։ Ստացողը եղել է Հովհաննես քահանան։ Գրված է թղթի վրա, որը ունի 30×22.5 չափս։ Ձեռագիրը կազմված է 442 թերթից։ Գրված է երկսյուն, բոլորագրով։ Ունի կիսախորան, լուսանցազարդ մանրանկարներ։ Պահպանակը ունի 2 էջ, գրված է՝ մագաղաթի վրա՝ բոլորագիծ երկաթագրով։ Կազմը` կաշեպատ ստվարաթուղթ։ Հիշատակարաններ՝ գրչի՝ 42ա, 66բ, 110բ, 442ա, նորոգողի՝ 442ա (1591 թ․):


== Բովանդակություն ==
Ներս․ Լամբրոնացւոյ Ատենաբանութիւն, Գլխակարգութիւն Հոռոմոց և խնդիրք Հայոց, Խորհրդածութիւն, Քննութիւն կարգաց եկեղեցւոյ, Մեկնութիւն պատարագի։
Ոսկեբերանի Խրատ Հաղորդութեան։


== Ծանոթագրություններ ==
Ջունմերե

Ջունմերե (վրաց.՝ ჯუნმერე), գյուղ Վրաստանում։ Գտնվում է Գուրիայի մարզի Լանչխութի շրջանում։


== Դիրք ==
Գյուղը գտնվում է ծովի մակարդակից 120 մետր բարձրության վրա։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 146 մարդ, մեծամասնությունը՝ վրացիներ։


== Տրանսպորտ ==
Գյուղը շրջկենտրոն Լանչխութի հետ կապված է ավտոխճուղով։ Այդտեղով է անցնում Թբիլիսի-Բաթում երկաթուղին։
Ամենամոտ նավահանգիստը Փոթին է, իսկ ամենամոտ օդանավակայանը գտնվում է Քութայիս քաղաքում։


== Ծանոթագրություններ ==
Լեգոգիե

Լեգոգիե (վրաց.՝ ლეგოგიე), գյուղ Վրաստանում։ Գտնվում է Սամեգրելո-Զեմո Սվանեթ մարզի Սենակի շրջանում։


== Դիրք ==
Գյուղը գտնվում է ծովի մակարդակից 170 մետր բարձրության վրա։ Շրջկենտրոն Սենակից հեռու է 32 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 98 մարդ։


== Ծանոթագրություններ ==
Gallina Blanca

Gallina Blanca (Գալինա Բլանկա, իսպաներենից թարգմանաբար նշանակում է «սպիտակ հավ»), իսպանական ընկերություն, որը արտադրում է տարբեր տեսակի խոհարարական կիսաֆաբրիկատներ և հավելույթներ։ Հիմնադրվել է 1936 թվականին Լուիս Կարուլեի կողմից։ Ընկերության գլխավոր գրասենյակը տեղակայված է Բարսելոնում։


== Պատմություն ==
1936 թվականին ընկերության հիմնադիր Լուիս Կարուլեն ու նրա կինը տնայն պայմաններում ձեռքով սկսեցին հավի արգանակների պատրաստումը։ Լուիս Կարուլենի կինը հնարում էր նոր բաղադրատոմսեր, իսկ ինքը զբաղվում էր խորանարդների պատրաստմամբ։ Այդ ժամանակ հավի արգանակի խորանարդներն ավելի խոշոր էին, քան ներկայում են արտադրվում։
Երբ առաջացավ նրանց արտադրանքի նկատմամբ պահանջարկ, ամուսինները որոշեցին բացել առաջին ֆաբրիկան և սկսեցին հավի արգանակների խորանարդների արտադրություն «Gallina de Oro» ապրանքանշանով (իսպաներենից թարգմանաբար նշանակում է «ոսկե հավ»)։ Ժամանակի ընթացքում ընկերությունը սկսեց ընդլայնվել արտադրվող արտադրանքի տեսականին։ Շնորհիվ գրագետ, պարզունակ և հեշտ հիշվող գովազդի ընկերությունը հայրենիքում կարողացավ նվաճել դրական հեղինակություն։ Մասնավորապես, 1945 թվականին գովազդի համար սկսեցին օգտագործվել Gallicromos քարտերի տարածքումը, որոնք պարունակում էին հանրագիտարանային տեղեկություններ։
Ներքին շուկայում ստանալով առաջադար դիրքեր՝ 20-րդ դարի 1970-ական թվականներին ընկերությունը սկսեց միջազգային ընդլայնումը Եվրոպայում, Կենտրոնական Ասիայում, Ամերիկայում և Աֆրիկայում։ 1995 թվականին ընկերությունը ներկայացրեց նաև իր արտադրանքը Ռուսաստանում և Անկախ Պետությունների Համագործակցության այլ երկրներում։
2010-ական թվականների դրությամբ ընկերությանն են պատկանում մի քանի առևտրային բրենդներ, որոնցից յուրաքանչյուրը հիմնականում հայտնի է որևէ հստակ երկրում։ Այդպիսի բրենդներից են օրինակ Ռուսաստանում «Արոմատիկան», Ուկրաինայում՝ «Շվիդկոսպուսը» ևն այլն։


== Արտադրանք ==
Ընկերությունը թողարկում է փխրում արգանակներ, արագ պատրաստվող ապուրներ, տարատեսակ մակարոնային ապրանքատեսակներ, երկրորդ ճաշատեսակների համար նախատեսված սոուսներ, արգանակե խորանարդներ, ինչպես նաև հավելույթներ։


== Գոծունեւոյթւոնն այլ երկրներում ==


=== Գործունեույթունը Ռուսաստանում ===
1998 թվականին «Gallina Blanca» ընկերությունը սկսեց իր արպրանքատեսականու արտադրության համար կառուցել ֆաբրիկա Նիժնի Նովգորոդի մարզի Բոռ քաղաքում։
2009 թվականին ընկերությունը ռուսական հավելույթների շուկայում զբաղեցնում էր հինգերորդ հորիզոնականը։
Ռուսաստանում ընկերությունն իր գովազդային արշավում ակտիվորեն օգտագործում է մանիպուլաիցայի հոգեբանական հնարքներ։


== Ծանոթագրություններ ==


== Արտաքին հղումներ ==
Ընկերության պաշտոնական կայք:
Página oficial. Archived 2019-11-03 at the Wayback Machine.
Historia de las grandes Empresas de Alimentación Española.
Web en español.
Foro de Marcas Renombradas Españolas.
Gallina Blanca en el portal Grandes Marcas de España.(չաշխատող հղում)
Լուլե-սաամերեն

Լուլե-սաամյան լեզու (julevsábme), սաամյան լեզու, որը տարածված է Լուլե-լամպարկ պատմական շրջանում՝ Լուլե գետի շրջակայքում (Շվեդիա) և Նորվեգիայի հյուսիսում՝ Նուրլան շրջանում։ Հանդիսանում է Նորվեգիայի պաշտոնական լեզուներից մեկը։ Լեզվակիրների թիվը շուրջ 2000 է։


== Գիրը ==
Գիրը հիմնված է լատիներենի այբուբենի վրա։ Լրացուցիչ նշաններն են Ń/ń և Á/á:


== Լեզվի ներկա կարգավիճակը, այդ թվում՝ իրավական ==
Լուլե-սաամյան լեզուն Սաամյան լեզուներից լեզվակիրների թվով 2-րդն է, որով խոսում են շուրջ 1500-ից 2000 մարդ։ Սակայն երիտասարդների շրջանում այն գերադասելի չէ, ինչի պատճառով լեզվակիրների թիվը պակասում է։ 1983 թվականից այս լեզուն ստանդարտավորված է և այդ ժամանակից սկսած աշխատանքներ են տարվում պահպանման ուղղությամբ։ Այս հարցում մեծ դեր է կատարում Արրան մշակույթի կենտրոնը, որը հանդիսանում է Լուլե-սաամյան մշակույթի հաստատություն և գտնվում է նորվեգական Տուսֆյորդ համայնքի Դրագ գյուղում։  Այն զբաղվում է գրքերի հրատարակչությամբ։ Կենտրոնի ենթակայությամբ գործում է  Լուլե-սաամյան լեզվի ուսուցման կենտրոն։  Նախապատրաստական փուլում է գտնվում Սամաստա օնլայն նախագիծը, որի միջոցով նույնպես ուսուցանվելու է այս լեզուն։ 1999 թվականից մշակութային կենտրոնի կողմից հրատարակվում է Bårjås գիտա-մշակութային պարբերականը, որտեղ տպագրվում են հոդվածներ լուլե-սաամերեն, նորվեգերեն և շվեդերեն։


== Ծանոթագրություններ ==


== Գրականություն ==
Grundström, Harald: Lulesamisches Wörterbuch. (նորվեգերեն)
Kintel, Anders 1991: Syntaks og ordavledninger i lulesamisk. Kautokeino : Samisk utdanningsråd. (նորվեգերեն)
Spiik, Nils-Erik: Lulesamisk grammatik. (նորվեգերեն)
Wiklund, K.B. 1890: Lule-lappisches Wörterbuch. Helsinki: Suomalais-ugrilaisen seuran toimituksia. (նորվեգերեն)


== Արտաքին հղումներ ==
Sámásta Lule Sami lessons and resources(շվեդ.)
Morphological analyzer for Lule Sámi Archived 2007-06-25 at the Wayback Machine. (նորվեգերեն)
Language generator for Lule Sámi Archived 2006-01-11 at the Wayback Machine. (նորվեգերեն)
Lule Sámi grammar in Norwegian (նորվեգերեն)
Ådå Testamennta Archived 2007-09-26 at the Wayback Machine. (նորվեգերեն)